Suomen europarlamenttivaalit 2009

**Vuoden [[Europarlamenttivaalit 2009|2009 europarlamenttivaalit]]** järjestettiin Suomessa sunnuntaina 7. kesäkuuta 2009. Suomesta valittiin europarlamenttiin 13 meppiä eli yksi vähemmän kuin edellisellä kerralla. Yhteensä parlamenttiin valittiin 736 meppiä 27 EU:n jäsenvaltiosta. 

Vihreät, perussuomalaiset ja kristillisdemokraatit saivat kukin yhden lisäpaikan. Kokoomus, keskusta, SDP ja vasemmistoliitto menettivät kukin yhden paikan. Vasemmistoliitto jäi ensimmäistä kertaa parlamentin ulkopuolelle. Puolue jäi alle 3 000 äänen päähän viimeisen paikan vieneestä RKP:stä. Kristillisdemokraatit sai vähemmän ääniä kuin vasemmistoliitto, mutta puolue nousi parlamenttiin vaaliliiton ansiosta. Martti Korhonen erosi vasemmistoliiton puheenjohtajan paikalta vaaleja seuranneella viikolla.

Vaaleissa asetettiin yhteensä 241 ehdokasta. Listoja asetti 13 puoluetta ja yksi valitsijayhdistys. Puolueista 11 esitti täyden 20 ehdokkaan listan. Vaalien ainoan vaaliliiton solmivat (vuoden 2004 tapaan) kristillisdemokraatit ja perussuomalaiset, joilla oli kummallakin 10 ehdokasta. Puoluerekisteriin merkityistä järjestöistä vaaleihin ei osallistunut KTP, joka boikotoi tapahtumaa. Itsenäisyyspuolue osallistui vaaleihin ensimmäistä kertaa vuoden 1996 jälkeen.

Vaaleissa oli yhteensä 4 332 457 äänioikeutettua. Äänestysprosentti oli 38,6 % (Suomessa 40,3 %). Aktiivisuus laski edellisvaaleista 0,8 prosenttiyksikköä. Osanotto oli korkeinta Helsingissä (47,1 %) ja matalinta Lapin vaalipiirissä (32,7 %). Ahvenanmaalla aktiivisuus nousi peräti kymmenen prosenttiyksikköä 39,5 prosenttiin.
Ennakkoon äänestettiin hieman vilkkaammin kuin edellisissä vaaleissa. Ennen varsinaista vaalipäivää uurnilla kävi 716 866 kansalaista eli 17,3 %  äänioikeutetuista. Ennakkoäänestyspäivät olivat kotimaassa 27. toukokuuta – 2. kesäkuuta ja ulkomailla 27.–30. toukokuuta. Ulkomailla annettiin 9 795 ennakkoääntä. 

Vapaaehtoisen ennakkoilmoituksen vaalirahoituksesta jätti määräaikaan (5. kesäkuuta) mennessä 72 ehdokasta. Eduskuntapuolueiden ehdokkaista ilmoituksen jätti 70 eli puolet.

## Tulokset

### Valitut ehdokkaat parlamenttiryhmittäin

### Ääniharavat
Vaalien ylivoimainen ääniharava oli perussuomalaisten Timo Soini, joka sai ainoana yli 100 000 henkilökohtaista ääntä. Edellisvaalien ykkönen, keskustan Anneli Jäätteenmäki, jäi nyt toiseksi. Parlamenttiin valituista vähiten ääniä sai RKP:n Carl Haglund (16 887). Parlamentin ulkopuolelle jääneiden ääniharava oli kokoomuksen Risto E.J. Penttilä, joka jäi puolueensa viimeisestä paikasta hieman yli 600 äänen päähän.

## Ehdokkaat

Istuvista europarlamentaarikoista ehdolle asettui seitsemän. Paikastaan päättivät luopua Henrik Lax (r.), Lasse Lehtinen (sd.), Riitta Myller (sd.), Reino Paasilinna (sd.), Esko Seppänen (vas.), Kyösti Virrankoski (kesk.) ja Samuli Pohjamo (kesk.). Eva-Riitta Siitonen (kok.) empi aluksi, mutta myöntyi lopulta ehdokkaaksi. Vuonna 2004 valituista mepeistä kolme (Kauppi, Stubb, Väyrynen) jätti parlamentin kesken kauden. 

Kokoomuksen ehdokkaaksi Suomeen palannut meppi Ari Vatanen aikoi ensin hakeutua UMP:n ehdokkaaksi Ranskasta, josta hänet valittiin 2004, mutta Vatanen jäi listan ulkopuolelle. Le Figaro -lehti arveli syyksi ranskalaisen oikeiston sisäistä valtataistelua.

Perussuomalaisten puheenjohtaja Timo Soini sanoi joulukuussa 2008 harkitsevansa ehdokkuutta, mutta hän kertoi, ettei läpi päästessään ottaisi paikkaa vastaan vaan antaisi sen varaehdokkaalleensa. Muun muassa kansanedustaja Liisa Jaakonsaari ja europarlamentaarikko Ville Itälä vaativat tällaisen toiminnan kieltämistä lailla. Kimmo Sasi ei pitänyt tällaista lainsäädäntöä mahdollisena vaan huomautti, ettei missään muussa maassa laki rajoita ehdokkuutta siten. 27. tammikuuta 2009 Soini ilmoitti, ettei lähde ehdolle, mutta hän pyörsi päätöksensä 28. maaliskuuta 2009. Soini istui europarlamentissa eduskuntavaaleihin 2011 asti.

Helsingin kaupunginvaltuutettu Jussi Halla-ahon mahdollinen ehdokkuus perussuomalaisten listoilla sai runsaasti huomiota julkisuudessa. Halla-ahon kannattajat alkoivat maaliskuussa kerätä kannattajakortteja saadakseen Halla-ahon ehdokkaaksi, vaikka PS ei ottaisi häntä listalleen. Halla-ahoa ei lopulta valittu perussuomalaisten listalle ja kannattajayhdistys keräsi lähes 3&nbsp;700 nimeä, mutta Halla-aho ilmoitti kieltäytyvänsä ehdokkuudesta 27. huhtikuuta. Halla-aho perusteli ratkaisuaan halulla säilyttää perussuomalaisten yhtenäisyys etenkin maahanmuuttopolitiikkaan liittyvissä kysymyksissä. 

SDP:n Mitro Revon ehdokkuus herätti keskustelua Suomen ortodoksisen kirkon piirissä. Kirkon piispainkokous totesi yksimielisesti kokouksessaan huhtikuussa 2009, ettei ortodoksisen papiston jäsen voi osallistua poliittiseen toimintaan. Lehdistössä kiistaa pappeuden ja ehdokkuuden yhdistämisestä nimitettiin myös kaapukiistaksi.

Kokoomuksen ehdokas Kai Pöntinen kampanjoi Helsingin Sanomien etusivulla julkaisemallaan "Sosiaalipummimaahanmuuttajille stoppi" -ilmoituksella, jonka puolue kielsi. Keskustan puoluesihteeri Jarmo Korhosen mukaan Pöntinen oli kehunut tulleensa brändätyksi "Timo Soinin vastinpariksi".

Lääkäri Liisa Sulkakoski keräsi vaadittavat 2&nbsp;000 kannattajakorttia, ja hänestä tuli ensimmäinen yksittäisen valitsijayhdistyksen ehdokas Suomen europarlamenttivaaleissa.

### Ehdokasluettelo
Parlamenttiin päässeet ehdokkaat on merkitty **lihavoidulla** tekstillä.
#### Köyhien Asialla
:vaalilause *Köyhyys ei ole pandemia*

*2 Irina Andonov
*3 Kaisu Havana
*4 Markus Kleemola
*5 Maija Lehtonen
*6 Reino Levänen
*7 Adam Makowski
*8 Tauno Mehtälä

*9 Christer Mether
*10 Ensio Mäntykangas
*11 Veli-Pekka Natunen
*12 Keijo Palonen
*13 Leena Palonen
*14 Tiina Parkkinen
*15 Sirpa Roivas

*16 Terttu Savola
*17 Eero Seppänen
*18 Niko Taina
*19 Henri Tervonen
*20 Terhi Törrö
*21 Seija Töyrylä

#### Suomen Työväenpuolue STP

*22 Johan Bäckman
*23 Minna Ekman
*24 Leena Hietanen
*25 Hannu Kautto
*26 Esko Koivisto
*27 Risto Koivula
*28 Rosa-Maria Kyrönlahti-Keskivaara

*29 Juhani Lavikainen
*30 Jaakko Muilu
*31 Anna Nevalainen
*32 Sami Ouarab
*33 Liisa Paakkolanvaara
*34 Wäinö Pietikäinen
*35 Janne Rahikainen

*36 Raimo Ruttonen
*37 Juhani Tanski
*38 Pekka Tiainen
*39 Heikki Typpö
*40 Kalevi Wahrman
*41 Britt-Marie Valo

#### Kansallinen Kokoomus
:vaalilause *Into, tieto ja taito tekevät pienestä suuren*

*42 Heikki Autto
***43 [[Ville Itälä]]**
*44 Pia Kauma
*45 Heikki Kauppi
***46 [[Eija-Riitta Korhola]]**
*47 Anne Linnonmaa
*48 Johanna Manninen

*49 Ukko Metsola
*50 Risto E. J. Penttilä
***51 [[Sirpa Pietikäinen]]**
*52 Joona Puhakka
*53 Kai Pöntinen
*54 Riikka Railimo
*55 Petri Sarvamaa

*56 Eva-Riitta Siitonen
*57 Nina Suomalainen
*58 Jukka Tuori
*59 Tuulikki Ukkola
*60 Ari Vatanen
*61 Sofia Vikman

#### Suomen Kommunistinen Puolue
:vaalilause *Ei EU:lle – Kyllä toisenlaiselle Euroopalle*

*62 Lauri Alhojärvi
*63 Hanna Era
*64 Taina Hollo
*65 Lena Huldén
*66 Aino Kainulainen
*67 Aaro Kare
*68 Jonas Kettunen

*69 Esther Leander
*70 Tommi Lievemaa
*71 Minna Luomala
*72 Jarmo Muhonen
*73 Katriina Oinas
*74 Kari Peitsamo
*75 Tero Pitkä

*76 Laila Räikkä
*77 Arjo Suonperä
*78 Aapo Toivanen
*79 Anna-Mili Tölkkö
*80 Martti Vaskonen
*81 Juha-Pekka Väisänen

#### Suomen Senioripuolue

*82 Matti Hölsä
*83 Esko Järvenpää
*84 Arja Karlsson
*85 Reijo Kauppila
*86 Jouni Koivisto
*87 Raimo Kotala
*88 Ulla Lilius

*89 Urmas Mikkonen
*90 Maritta Mustakangas
*91 Kaarlo Nelimarkka
*92 Paavo Närvänen
*93 Pekka Padatsu
*94 Heikki Silván
*95 Raimo Vainionpää

*96 Markku Vuori
*97 Kauko Kujansuu
*98 Juha Viitanen
*99 Paavo Suominen
*100 Minna Harju
*101 Marja Lamberg

#### Vasemmistoliitto
:vaalilause: *Omatuntosi ajattelee kuten me*

*102 Saara Hartzell
*103 Atik Ismail
*104 Kaarina Kailo
*105 Veikko Kumpumäki
*106 Jukka Kärkkäinen
*107 Annika Lapintie
*108 Kiba Lumberg

*109 Anna Mikkola
*110 Aino-Kaisa Pekonen
*111 Vuokko Piippolainen
*112 Sirpa Puhakka
*113 Ari Rajamäki
*114 Jarmo Ritanen
*115 Juha Sandberg

*116 Jussi Saramo
*117 Minna Sirnö
*118 Kyösti Suokas
*119 Pentti Tiusanen
*120 Sari Virta
*121 Eero Väätäinen

#### Ruotsalainen kansanpuolue
:vaalilause *Moninaisuus tuo lisäarvoa*

*122 Jarl Ahlbeck
*123 Emina Arnautovic
*124 Ann-Sofi Backgren
*125 Anna Bertills
*126 Tom Biaudet
*127 Silja Borgarsdóttir Sandelin
*128 Oge Eneh

*129 Nina af Enehjelm
*130 Greger Englund
*131 Axel Hagelstam
***132 [[Carl Haglund]]**
*133 Christel Liljeström
*134 Bo Linde
*135 Britt Lundberg

*136 Björn Månsson
*137 Oscar Ohlis
*138 Charly Salonius-Pasternak
*139 Päivi Storgård
*140 Nils Torvalds
*141 Patrick Wingren

#### Suomen Keskusta
:vaalilause *Urhoutta Eurooppaan*

*142 Helena Aaltonen
*143 Lasse Hautala
*144 Esa Härmälä
*145 Juha Isoaho
*146 Kauko Juhantalo
***147 [[Anneli Jäätteenmäki]]**
*148 Antti Kaikkonen

*149 Kyösti Karjula
*150 Johanna Korhonen
*151 Markku Laukkanen
***152 [[Riikka Manner]]**
*153 Pekka Myllymäki
*154 Arto Pirttilahti
*155 Anna Ranki

*156 Sami Reinikka
*157 Jukka Salmi
***158 [[Hannu Takkula]]**
*159 Timo Tapaninen
*160 Helena Tornberg
*161 Merja Vanhanen

#### Suomen Sosialidemokraattinen Puolue
:vaalilause *Ihmisten Eurooppa – työtä Suomen puolesta*

*162 Ahmed al Chibib
*163 Arja Alho
*164 Fredrik Almqvist
*165 Arto Bryggare
*166 Nesrin Can-Kurtakko
*167 Sinikka Hurskainen
***168 [[Liisa Jaakonsaari]]**

*169 Kimmo Kiljunen
*170 Niko Korte
*171 Jenny Lindborg
*172 Kirsi Lindroos
*173 Kalevi Olin
*174 Reijo Paananen
*175 Petra Paasilinna

*176 Tuula Petäkoski-Hult
***177 [[Mitro Repo]]**
*178 Jani Sievinen
*179 Ilkka Taipale
*180 Satu Taiveaho
*181 Pilvi Torsti

#### Suomen Kristillisdemokraatit
:vaalilause *Tehtävä EU:ssa*

*182 Sauli Ahvenjärvi
***183 [[Sari Essayah]]**
*184 Markku Holmi
*185 Evelyn Hynynen

*186 Jorma Jussila
*187 Kari Kärkkäinen
*188 Leena Mantere
*189 Teuvo V. Riikonen

*190 Mikael Snellman
*191 Kermen Soitu

#### Perussuomalaiset
:vaalilause *Peruseuro on palovaroitin*

*192 Kike Elomaa
*193 Erkki Havansi
*194 Lauri Heikkilä
*195 Pirkko Mattila

*196 Vesa-Matti Saarakkala
*197 Jaana Sankilampi
***198 [[Timo Soini]]**
*199 Sampo Terho

*200 Pertti (Veltto) Virtanen
*201 Freddy van Wonterghem

#### Itsenäisyyspuolue
:vaalilause *Erotaan EU:sta*

*202 Katri Aalto
*203 Markku Henneken
*204 Teppo Honkasalo
*205 Teuvo Hämäläinen
*206 Mirjaleena Isoaho
*207 Simo Jansson
*208 Aarno Kaikko

*209 Kai Keskumäki
*210 Mikko Kulmala
*211 Lea Launokari
*212 Aune Mänttäri
*213 Harri Nordling
*214 Mauri Nygård
*215 Antti Pesonen

*216 Merja Renvall
*217 Aili Savolainen
*218 Sinikka Tyynelä
*219 Jyrki Vaskela
*220 Jonathan Widell
*221 Lena Wiksten

#### Vihreä liitto
:vaalilause *Jos valta kuuluu kaikille, äänesi kuuluu vihreille*

*222 Touko Aalto
*223 Umayya Abu-Hanna
*224 Mikko Airto
*225 Flemming Bergh
*226 Tarja Cronberg
***227 [[Satu Hassi]]**
***228 [[Heidi Hautala]]**

*229 Hanna Holopainen
*230 Emma Kari
*231 Jyrki Kasvi
*232 Latékoé Lawson Hellu
*233 Anna Moring
*234 Aleksi Mäntylä
*235 Mari Puoskari

*236 Elina Rantanen
*237 Jukka Relander
*238 Terhi Räsänen
*239 Juhana Suoniemi
*240 Johanna Sumuvuori
*241 Pasi Toiviainen

#### Valitsijayhdistykset
*242 Liisa Sulkakoski

## Gallupit

## Katso myös
* Luettelo suomalaisista Euroopan parlamentin jäsenistä

## Lähteet
*Ehdokkaat (Oikeusministeriö 7.5.2009)

### Viitteet

## Aiheesta muualla

* Oikeusministeriö: Europarlamenttivaalit 2009 
* Oikeusministeriö: Tulokset
* Tulos, kaikki ehdokkaat
* Valtiontalouden tarkastusvirasto: Ennakkoilmoitukset vaalirahoituksesta  europarlamenttivaaleissa 2009